Twenty One Pilots

Twenty One Pilots (často aj twenty one pilots alebo twenty øne piløts) je americké hudobné duo, ktoré vzniklo v meste Columbus v štáte Ohio. Kapela bola založená v roku 2009, kedy vydali aj svoj debutový album s názvom Twenty One Pilots. V roku 2011 druhý s názvom Regional at Best. Obe vydané bez vydavateľa. V roku 2012 podpísali zmluvu s Fueled by Ramen a vyšiel ich prvý album pod nahrávacou spoločnosťou Vessel (2013). V roku 2015 vydali album Blurryface. V roku 2018 vydali album Trench.

 História 
Kapela vznikla v roku 2009. Tvorili ju kamaráti zo strednej školy, Tyler Joseph, Nicholas "Nick" Thomas a Chris Salih. Tyler navrhol názov kapely po študovaní All My Sons od Arthura Millera, hry o mužovi, ktorý sa musel rozhodnúť, čo je najlepšie pre jeho rodinu a zapríčinil smrť 21 pilotov počas Druhej svetovej vojny.

V roku 2010 nahrali dve (ne)vydané piesne. Ich vlastnú pieseň „Time To Say Goodbye“ a cover piesne „Jar Of Hearts“ od Christiny Perri.

V polovici roka 2011 Nick Thomas (basgitara) a Chris Salih (bicie) oznámili, že kapelu opúšťajú kvôli nabitému programu a na kapelu nemali čas. Po ich odchode sa súčasťou kapely na poste bubeníka stal Josh Dun a kapela ostala ako duo.

 2011 – 2012: Regional At Best a zmluva s Fueled by Ramen 
Ich druhý album bol vydaný 8. júla 2011 už v novom zložení dvojice Tyler a Josh. Album bol sprevádzaný bezplatným CD, ktoré sa dalo zohnať v areáli New Albany High School. V novembri 2011 hrali vypredaný koncert v Newport Music Hall v Columbuse a tým oslovili viacero nahrávacích spoločností. Po boji medzi spoločnosťami sa rozhodli pre Fueled by Ramen, súčasť Atlantic Records, pod ktorých patria napríklad Paramore, Panic! at the Disco či Gym Class Heroes.

V novembri 2012 na YouTube pridali pieseň „Goner“, ktorá bola neskôr prerobená a nachádza sa na Blurryface.

 2012 – 2013: Vessel 
V apríli 2012 vypredali koncert, kde oznámili novinku o zmluve so spoločnosťou a 17. júla 2012 vydali EP Three Songs. Obsahovalo piesne „Guns For Hands, Migraine“ a „Ode To Sleep“. Tie sa neskôr objavili na ich albume Vessel, prvom albume pod spoločnosťou. Spolupracovali s Gregom Wellsom, producentom Adele a Katy Perry.

Týmto albumom sa kapela dostala do širšieho hudobného povedomia, dostali sa do hudobných rebríčkov a pieseň „Holding On To You“ sa stala ich prvým rádiovým hitom.

 2015: Blurryface 
V máji 2015 vyšiel kapele album Blurryface. Prvý singel z albumu bola pieseň „Fairy Local“, neskôr boli vydané single „Tear In My Heart“ a „Stressed Out“. Album mal už v prvých dňoch po vydaní skvelú predajnosť.

Je to prvý album skupiny, ktorý v rebríčku Billboard 200 obsadil prvé miesto.

Kapela sa po ňom vydala na svetové turné, ktoré začalo v Škótsku a pokračovalo v USA, Austrálii, Juhovýchodnej Ázii, Japonsku a Európe. Koncertovali s kapelami Echosmith a Finish Ticket.

 2018: Trench 
Album bol vydaný  po ročnej prestávke, počas ktorej sa Joshua Willian Dun a Tyler Robert Joseph odmlčali na médiách. V júli 2018 skupina zmenila svoje logo a začali postupne vydávať hudobné videá pre piesne Jumpsuit, Nico And The Niners, Levitate. Tieto tri skladby na seba veľmi nadväzujú. 5. Októbra 2018 vyšiel celý album Trench. Album obsahuje 14 piesní z ktorých najúspešnejšiu sa stala pieseň Jumpsuit. Farbami albumu sú čierna a žltá.

2020: Level Of Concern
9. apríla 2020 vydala skupina singel „Level Of Concern“ ktorý zožal veľký úspech. Skladba je o Tylerových pocitoch v karanténe, opisuje tam že sa ešte takto nikdy necítil. Tyler prezradil že náklady na výrobu klipu boli nižšie ako 500$. V klipe sa objavila aj jeho novorodená dcéra Rosie Joseph. Skladba sa ihneď dostala na vrchol rebríčka Billboard Hot Rock Songs.

 2020: Christmas saves the year 
8. decembra 2020 vydala skupina singel „Christmas saves the year“ . Prvýkrát bola spustená na Tylerovom živom prenose vianočnej párty ( Tyler´s Christmas party)

Živý prenos bola benefičná udalosť na vyzbieranie peňazí pre fond „ Make a wish“. Skladba opisuje Tylerove pocity o Vianociach, opisuje ako Tyler znovu našiel potešenie a ducha Vianoc. l-/

 2021: Scaled And Icy 
20. mája 2021 vydala dvojica album „Scaled And Icy". Názov albumu je vytvorený frázou „scaled back and isolated", ktorú použil Tyler počas nahrávania albumu. Názov zahŕňa anagram (prešmyčku) vety „Clancy is dead". Z albumu vyšli 4 singly a to: „Shy Away", „Choker", „Saturday", a „The Outside"

 2024: Clancy 
29. februára 2024 na sociálnych sieťach kapela uverejnila oznámenie o novom albume s názvom „Clancy",ktorý bude vydaný 17. mája 2024, spolu so singlom „Overcompensate", ku ktorému vydali aj videoklip.

 Hudobný štýl 

Twenty One Pilots prináša mix klavíru (aj elektronických klávesov), syntetizátorov, bicích a niekedy aj ukulele. Ich piesne sú založené na poézii (napísanej Tylerom). Tyler preto využíva aj rap, pretože text je niekedy veľmi dlhý a týmto ho dokáže vmestiť do menšieho časového úseku.

Ľudia majú často problémy zaradiť kapelu do presného žánru, pretože sa im v ich hudbe veľa prekrýva. Veľa fanúšikov, no aj kapela samotná označuje svoj štýl za schizoidný pop.

Aj keď sa v ich textoch nachádzajú narážky na kresťanstvo a Boha kapela nie je označovaná za nekresťanskú.

 Diskografia 
 Twenty One Pilots (2009)
 Regional at Best (2011)
 Vessel (2013)
 Blurryface (2015)
 Trench (2018)
 Scaled And Icy (2021)
 Clancy (2024)
 Breach (2025)

 Fanúšikovia 
Fanúšikovská základňa Twenty one pilots sa nazýva „Skeleton Clique“. Aj tak sa veľa fanúšikov nazýva iba skrátene „Clique“. Logo Skeleton Clique, ale aj Twenty one pilots je kruh v ktorom sú čiary (jedná zvislá, kratšia vodorovná a lomítko, alebo ||-//), alebo tzv. „Alien head“,- hlava mimozemšťana. Ako sa vyjadril Tyler o logu ich kapely: „Je to téma skladby Kitchen sink“.

 Členovia 

 Súčasnosť 
 Tyler Joseph – spev, klavír, ukulele, basgitara, syntetizátory, klávesy  (2009 – súčasnosť)
 Josh Dun – bicie a trúbka (2011 – súčasnosť)

 Minulosť 
 Nick Thomas – basgitara, klávesy (2009 – 2011)
 Chris Salih – bicie (2009 – 2011).

 Iné projekty 


Kategória:Hudobné skupiny z 2009
Kategória:Dvojice v hudbe
Kategória:Indiepopové hudobné skupiny
Kategória:Hiphopové hudobné skupiny USA